Predkladacia správa

 
       Prednostov krajských stavebných úradov ako predstavených v politickej funkcii podľa § 5 ods. 4 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) vymenovala do funkcií vláda Slovenskej republiky. V súlade s ustanovením § 102 ods. 1 zákona o štátnej službe platové náležitosti predstaveným v politickej funkcii určuje vláda Slovenskej republiky. 
 
       V zmysle ustanovení § 94 ods. 1, písm. a) zákona o štátnej službe predkladá minister výstavby a regionálneho rozvoja vláde Slovenskej republiky návrh na poskytnutie odmien prednostom krajských stavebných úradov za kvalitné plnenie služobných úloh a ďalších úloh za II. polrok 2008. Pri vypracovaní návrhu sa prihliadalo aj na výkon štátnej správy v oblasti stavebnej správy a územného plánovania. 
 
       Odmeny budú vyplatené z limitov mzdových prostriedkov krajských stavebných úradov určených v rozpočte na rok 2008. 
 
       Materiál nebol vzhľadom na jeho charakter predložený na medzirezortné pripomienkové konanie. 
 
       Predkladaný návrh nebude mať finančný, ekonomický, environmentálny vplyv, vplyv na zamestnanosť a podnikateľské prostredie a na základe toho sa nevyhotovujú doložky vplyvov.